O‘zbekistonga eng ko‘p qahva Italiyadan import qilinmoqda. Foto: iStock 2022 yilning yanvar-sentabr oylarida O‘zbekiston xorijiy davlatlardan qiymati 2,3 mln AQSh dollariga teng bo‘lgan 340 tonna qahva import qilgan. Davlat statistika qo‘mitasi ma’lumotlariga ko‘ra, qahva importi 2021 yilning mos davri bilan solishtirilganda 8 tonnaga oshgan. 2022 yilning 9 oyida O‘zbekistonga import qilingan qahvaning eng katta ulushiga ega bo‘lgan davlatlar orasida Italiya yetakchilik qilmoqda – 88,4 tonna. Ushbu ko‘rsatkich qolgan davlatlar kesimida quyidagicha ko‘rinish oldi: Braziliya – 50,4 tonna;   Rossiya – 51,6 tonna;   Germaniya – 29,6 tonna;   Polsha – 29,1 tonna;   Turkiya – 13,9 tonna.